brasiliansk terrier
Store norske leksikon,Teknologi og industri,Landbruk,Husdyr,Hund,Hunderaser
Brasiliansk terrier er en hunderase. Det er en liten terrier fra Brasil. Forfedrene kom fra England og Frankrike, enten ved direkte importer eller via skipshunder. Disse krysset seg igjen med lokale hunder. Etter hvert ble rasen noe kjent også utenfor Brasil.
Beskrivelse Mankehøyden for hannhunder er 35–40 cm, for tisper 33–38 cm. Vekten er omtrent 10 kg. Kroppen er kvadratisk, med trekantet hode, høyt ansatte, trekantede ører båret halvt reiste og lavt ansatt hale som bæres rett. Den har kort, hard og rett pels. Grunnfargen er hvit med svarte, brune, blå eller isabella tegninger; tan tegninger på snutens sider, over øynene og utsiden av ørene er obligatorisk. Les mer i Store norske leksikon hund hunderase liste over hunderaser hundens historie terrier